ceb en en de oc de nl en de en en en en en en en nl en fr en en en it nl nb af en en en en nl en en en en af br nl en en en en nl nl en af af nl nl af af en af en nl tr en af en en nn de nl sv en en en en nl af af it nl nl nl en tr sv af sv nl nl nl en af tr de en tr nl fi nl en af nl nl nl en hbs_lat tr nl en fi nl nl nl nl nl af nl nl sv fr nl nl en it nl en
In die mid-sewentigs het ons as eerste ras in Suidelike Afrika reproduksie by skoue in gebruik geneem deur koeie op grond van TKP (inter- of tussen kalf periode) te beoordeel. Na ‘n aantal jare het ons egter agtergekom dat TKPper se nie ‘n akkurate maatstaf van reproduksie is nie en was ons genoodsaak om ‘n beter maatstaf daar te stel. Ons het toe Simdeks (SIMmentaler reproduksie inDEKS) in die mid-tagtigs ontwikkel en met groot sukses in onder andere die skouring gebruik. Die ouderdom by laaste kalwing, getal kalwings, interkalf periode en indien van toepassing, getal embrio spoelings, word deur middel van die Simdeks in ‘n vergelykbare syfer uitgedruk
In die “vyf-ses jaaroud koeie in melkklas” het die beoordelaar twee ewe oud koeie in sy finale seleksie. Nou moet hy reproduksie in ag neem aangesien ons genootskap se Konstitusie bepaal dat reproduksie tot die beskikking van die beoordelaar moet wees en by alle skoue in berekening gebring moet word. Koei A het ‘n TKP van 400 dae en koei B 365 dae – geen argument – hy plaas koei B met haar baie goeie TKP van 365 dae eerste. Kom ons kyk nou na hulle reproduksierekords:
Koei A (TKP 400) het die eerste keer op 2¼ jaar gekalf, is weer in-kalf gesertifiseer en speen haar 4de kalf binnekort.
Koei B (TKP 365) het die eerste keer op drie jaar gekalf en het haar 4de kalf eers ‘n week gelede gehad.
Die Simdeks van die koeie is ‘n 100 vir koei A (TKP 400) en 90 vir koei B (TKP 365). Met hierdie Simdeks inligting op die koei se ringkaart sal die beoordelaar koei B, met ‘n ideale TKP, nie eens in oorweging neem nie.
Die Genootskap, is volgens kenners die beste reproduksie maatstaf en is al deur verskeie ander instansies gekopieër. Die basis van Simdeks is dat ‘n koei wat die eerste keer op 30 maande kalf (nasionale ras gemiddeld 31 maande) en daarna elke 365 dae her-kalf ‘n ideale Simdeks van 100 het.
Die Simdeks formule is:
200 – [{(X – Y) /Z} *100]
Waar X = Ouderdom laaste kalwing in dae, Y = Getal spoelings *56 en Z = 913 + (365* (getal kalwings –1).
Acrobat Reader word benodig om PDF weergawes oop te maak.  Kliek hier om die program af te laai
●  Missie & Visie
●  Standaard van Voortreflikheid
●  Vestiging van Kudde
●  Seleksie van Bulle
●  Waardes & Beginsels
●  2017 / 2018 Raad
●  Beleid & Opleiding
●  Beoordelaars, Eksaminatore & Keurders
●  Beginsels van Beoordeling
●  Gepubliseerde Vaars & Rasleiers
© 2003 - 2018 Simmentaler SA